España Directo visita hui el patrimoni industrial de Sagunt
29 d’octubre 2018

![Imagen 1](/media/leyj1fuv/09img_0275_cuerpo.jpg)![Imagen 2](/media/b1lickat/09img_0295_cuerpo.jpg)

España Directo, el programa vespertí de Televisión Española, visita de nou hui Sagunt. La visita és amb motiu de donar a conéixer el patrimoni industrial del municipi, coincidint amb la recent reobertura de l’Alt Forn nº2 i el festival d'arts escèniques Escena Kids que tindrà lloc este cap de setmana vinent.

La regidora de Turisme, Natalia Antonino, ha assenyalat que esta “**és una aposta més de promoció del nostre Patrimoni Industrial en l’àmbit estatal**”. Antonino, a més, ha assegurat que “**continuarem treballant per a donar a conéixer el potencial de la nostra ciutat**”.

Durant la visita, el gerent de la Fundació del Patrimoni Industrial de Sagunt, Luis Roberto Doménech, acompanyarà l'equip i intervindrà en el reportatge aportant informació sobre la Ciutat Factoria al complet, però especialment sobre l’Alt Forn o la Ciutat Prohibida de la Gerència. A més, també visitaran el Casino Recreatiu i Cultural del Port de Sagunt mostrant la seua activitat quotidiana on antics treballadors de la siderúrgia gaudixen de moments d'oci.

*   [](http://www.facebook.com/sharer.php?u=https://aytosagunto.es/va/actualitat/espana-directo-visita-hui-el-patrimoni-industrial-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/espana-directo-visita-hui-el-patrimoni-industrial-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/espana-directo-visita-hui-el-patrimoni-industrial-de-sagunt/ "Linked In")
*   [](mailto:?body=https://aytosagunto.es/va/actualitat/espana-directo-visita-hui-el-patrimoni-industrial-de-sagunt/)